《在告慧乾慧永二上人过访欧博士范鸿胪同至》
明代·黎民表

雪中扶策望层峦，九陌烟花半已阑。俨雅方袍来入座，萧条华发不胜冠。

空斋作供羞梨栗，禅藻相看得蕙兰。欲说尘心应自笑，衰迟犹叹遇君难。

作者简介：明广东从化人，字惟敬，号瑶石山人。黎贯子。黄佐弟子。以诗名，与王道行、石星、朱多煃、赵用贤称“续五子”。亦工书画。嘉靖举人。选入内阁，为制敕房中书舍人，出为南京兵部车驾员外郎。万历中官至河南布政司参议。有《瑶石山人稿》、《养生杂录》、《谕后语录》。